पाएं अपने शहर की ताज़ा ख़बरें और फ्री ई-पेपरडाउनलोड करें
मेंगलवा-भुंडवा मार्ग पर शुक्रवार को एक बाइक सवार को बचाते समय जीप व टवेरा में भिड़ंत हो गई। जिसमें जीप सवार एक जने की मौत हो गई। जबकि दो अन्य घायल हो गये। हादसे के घायलों को सायला के स्वास्थ्य केन्द्र ले जाया गया। जहां प्राथमिक उपचार के बाद राजूराम पुत्र बीजाराम जाति भील निवासी विशाला को गंभीर हालात में दूसरे अस्पताल के लिए रेफर किया गय। उसने रास्ते में ही दम तोड़ दिया।
हादसे में टवेरा चालक नरपत सिंह (37) पुत्र भंवर सिंह निवासी बावतरा एवं खेताराम (22) पुत्र हड़मानाराम निवासी सिराणा घायल हो गये। जिनका उपचार चल रहा हैं। पुलिस के मुताबिक हादसा बाइक सवार युवक को बचाने के दौरान हुआ। उसे बचाते समय जीप व टवेरा का संतुलन बिगड़ गया, जिससे दोनों वाहनों में भिड़ंत हो गई। हादसे में जीप सवार की मौत हुई।
लोगों ने तीनों को घायलों को संभाला और अस्पताल लेकर गए। इधर, पुलिस मौका निरीक्षण कर जांच शुरू की हैं। क्षतिग्रस्त वाहनों को जब्त कर थाना परिसर में खड़ा करवाया गया हैं। हादसे के बाद मौके पर लोगों की भीड़ जमा हो गई। कुछ समय के आवागमन भी बाधित हुआ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn